Rijeka, 18. prosinca 2020.g.

**OBJAVA ZA MEDIJE**

**FIUME FANTASTIKA NA PLAKATIMA UČENIKA PRVE RIJEČKE HRVATSKE GIMANZIJE**

**Izložba „Fiume Fantastika: Fenomeni grada“, koja je u Exportu na riječkoj Delti u sklopu programa Rijeke 2020 - Europske prijestolnice kulture otvorena još samo do nedjelje, 20. prosinca 2020.g., među svojim brojnim posjetiteljima ugostila je i znatan broj srednjoškolaca koji su zajedno s kustosima istraživali prostor izložbe i Rijeku kao temu.**

**U sklopu posjeta srednjoškolaca izložbi, proveden je i jedan mali kreativni zadatak s učenicima Prve riječke hrvatske gimnazije.**

Naime, učenici prvih razreda Prve riječke hrvatske gimnazije nakratko su razred zamijenili prostorom izložbe „Fiume Fantastika“, a školski sat istraživanjem postava izložbe. Tema je bila fotografija, a njihov zadatak - **istražiti fotografije koje su dio postava te napraviti svoju verziju plakata za izložbu**.

Uz stručno vodstvo profesorice likovne umjetnosti **Dajane Rosatti** te članice kustoskog tima izložbe **Morane Matković** i snimatelja **Hrvoja Franjića**, učenici su krenuli u svoje istraživanje. Rezultati su bili odlični, a među odličnima izabrani su i najbolji. Najbolja rješenja plakata napravili su **Romano Žic** (1.a), **Iva Mršić** (1.b), **Lara Vrgoč** (1.c), **Karmen Grgurić** (1.d) i **Ira Crljen** (1.e) koji će biti nagrađeni poklon paketima Rijeke 2020 – Europske prijestolnice kulture.

**Najbolje ocijenjeni plakati, ali i ostala kreativna rješenja učenika mogu se razgledati u prostoru Exporta na ulazu u izložbu još samo ove subote i nedjelje 19. i 20. prosinca 2020.g. u redovno radno vrijeme Exporta od 11.00 do 20.00 sati.**

Dodajmo, pojedinačna cijena ulaznice na izložbu „Fiume Fantastika“ je 30 kuna. Ulaz je slobodan za djecu do 7 godina, te nezaposlene i umirovljenike uz predočenje važećih dokumenata. Djeca i mladi do 18 godina, studenti, zaposlenici Sveučilišta u Rijeci te članovi strukovnih udruga i organizacija uz predočenje važećih dokumenata ostvaruju popust od 50% na pojedinačnu ulaznicu.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42